Document ID: /roh_data/filtered/fineweb-2-filterrobots_roh.jsonl.gz/57565

Suenter sia scolaziun dad inschigner forestal diplomà SPF e suenter in'activitad da dus onns en l'economia privata ha Urban Maissen cumenzà l'onn 1992 ina plazza tar l'inspecturat forestal dal Grischun da quella giada, ch'è oz l'uffizi da guaud e privels da la natira. Suenter esser stà durant plirs onns inschigner forestal regiunal è el daventà l'onn 2006 manader regiunal da la regiun Surselva, e dapi l'onn 2012 è el er substitut dal manader da l'uffizi. Urban Maissen abita cun sia famiglia a Glion.
En ses nov post ch'el cumenza l'emprim da fanadur 2020 ha Urban Maissen l'incumbensa da manar circa 80 collavuraturas e collavuraturs en la centrala a Cuira sco er en ils centers da cumpetenza regiunals.
RTR novitads 10:00